Predkladacia správa

Uznesením vlády Slovenskej republiky č. 1084 z 10. novembra 2004 bolo ministrovi pôdohospodárstva Slovenskej republiky uložené do 30. novembra 2004 predložiť na rokovanie vlády SR analýzu súčasného stavu prác na transformácii štátneho podniku Lesy Slovenskej republiky a zároveň bol predseda vlády SR poverený predložiť tento materiál predsedovi národnej rady SR.
Z uvedeného dôvodu Ministerstvo pôdohospodárstva predkladá na rokovanie vlády SR požadovanú analýzu súčasného stavu prác na transformácii štátneho podniku lesov SR.

Pretože predkladaná analýza má informatívny charakter, obsahuje faktografické údaje, ktoré nie je možné meniť a taktiež neukladá žiadne úlohy (tieto vyplývajú už z citovaného uznesenia vlády SR č. 1084/2004), v súlade s ustanovením čl. 10 ods. 6 písm. a) Smernice na prípravu predkladania materiálov na rokovanie vlády SR a kapitoly 3.1.5. Metodického pokynu na prípravu a predkladanie materiálov na rokovanie vlády SR nebol predmetom medzirezortného pripomienkového konania.